# Euroopa Liidu C 105A/4. a

| | ISSN 1977-0898 |
| --- | --- |
| Euroopa Liidu
  Teataja | C 105A |
| | |
| Eestikeelne väljaanne | Teave ja teatised | 60. Aastakäik4. aprill 2017 |

ISSN 1977-0898

Euroopa Liidu

Teataja

C 105A

Eestikeelne väljaanne

Teave ja teatised

60. Aastakäik4. aprill 2017

---

| Teatis nr | Sisukord | Lehekülg |
| --- | --- | --- |
| | V   Teated |
| | HALDUSMENETLUSED |
| | Euroopa Komisjon |
| 2017/C 105 A/01 | Informaatika peadirektoraat (DIGIT) — Teade vaba ametikoha kohta: direktor (AD 14) – Luxembourg (Personalieeskirjade artikli 29 lõige 2) — COM/2017/10372 | 1 |

Teatis nr

Sisukord

Lehekülg

V   Teated

HALDUSMENETLUSED

Euroopa Komisjon

2017/C 105 A/01

Informaatika peadirektoraat (DIGIT) — Teade vaba ametikoha kohta: direktor (AD 14) – Luxembourg (Personalieeskirjade artikli 29 lõige 2) — COM/2017/10372

1

---

| ET | |
| --- | --- |

ET

---

V Teated

HALDUSMENETLUSED

Euroopa Komisjon

| 4.4.2017 | ET | Euroopa Liidu Teataja | CA 105/1 |
| --- | --- | --- | --- |

4.4.2017

ET

Euroopa Liidu Teataja

CA 105/1

---

Informaatika peadirektoraat (DIGIT)

Teade vaba ametikoha kohta: direktor (AD 14) – Luxembourg

(Personalieeskirjade artikli 29 lõige 2)

COM/2017/10372

(2017/C 105 A/01)

Informaatika peadirektoraat

Euroopa Komisjoni informaatika peadirektoraadi (DIGIT) (http://ec.europa.eu/dgs/informatics/index_en.htm) ülesanne on juhtida ja koordineerida komisjoni talituste info- ja telekommunikatsioonitehnoloogiat, eelkõige tänapäevase ja dünaamilise, komisjoni üldiste prioriteetidega täielikus kooskõlas oleva infotehnoloogiaalase nägemuse ja strateegia kindlaksmääramine, selgitamine ja rakendamine tihedas koostöös infotehnoloogia juhtimisstruktuuridega.

Praegu käivad informaatika peadirektoraadis ümberkorraldused, mis peaksid lõppema 2017. aasta kevadel ja mille käigus muudetakse direktoraadi organisatsioonilist ülesehitust ning lisatakse uus direktoraat D „Digitaalsed teenused“. Direktoraadi D direktor hakkab vastutama liikmesriikide halduseasutustele osutatavate digitaalteenuste eest. Eelkõige hakkab ta (tihedas koostöös sidevõrkude, sisu ja tehnoloogia peadirektoraadiga) juhtima digitaalse keskuse loomist, millega edendatakse positiivset tõmbejõudu oluliste äri- ja poliitikavaldkondade talentide meelitamiseks Luxembourgi. Toetudes Euroopa haldusasutuste koosvõimealaste lahenduste programmi (edaspidi „ISA programm“) saavutustele, keskendub uus direktoraat D sellistele teemadele nagu suurandmed, andmete analüüs, standardimine, metaandmed (D1), koostalitlusraamistikud, piiriülesed ja valdkondadevahelised kommunaalteenused halduseasutustele, ettevõtjaile ja kodanikele (D2) ning üleeuroopalised teenused (D3).

Pakutav ametikoht

Informaatika peadirektoraadis on direktori ülesanne vastutada direktoraadi üldise strateegilise suunitluse ja juhtimise eest, millega kaasneb eriline vastutus väljapoole suunatud algatuste ja meetmete eest peadirektoraadi ülesannete kirjelduse ja iga-aastase töökava alusel.

Digitaalse keskuse loomise meeskond: väike, otse direktorile aru andev meeskond vastutab Digitaalse keskuse loomise ja arendamise eest Luxembourgis 2020. aastani. Digitaalset keskust hakatakse arendama tihedas koostöös sidevõrkude, sisu ja tehnoloogia peadirektoraadiga ning muude juhtivate peadirektoraatidega nagu Euroopa Liidu Väljaannete Talitus, Eurostat ja Teadusuuringute Ühiskeskus. Direktoraat võtab juhtrolli komisjoni muutmisel digitaalse majanduskasvu eestvedajaks Euroopas, suurendades Luxembourgi tähtsust kõrgjõudlusega IT-taristute, suurandme tööriistade ja analüüsi, avaliku sektori moderniseerimise ja IT-lahenduste digitaalse innovatsiooni platvormina.

Direktoraadi üks üksus hakkab vastutama üha enam nõutava andmeanalüüsi, teabe- ja teadmushaldusega (k.a koostöö vahendid), eelkõige suurandmetega seotud valdkonna arendamise ja integreerimise eest nii komisjoni enda tarbeks kui ka avalikus sektoris. See on suure potentsiaaliga tulevikuvaldkond ja see moodustatakse olemasolevate võimete ühendamise abil. See nõuab tõhustatud koostööd väliste ja komisjonisiseste sidusrühmadega, samuti tihedat koostööd sidevõrkude, sisu ja tehnoloogia peadirektoraadiga.

Direktoraat D hakkab haldama ka Euroopa haldusasutuste, ettevõtete ja kodanike jaoks loodud koostalitlusvõimealaste lahenduste ja ühiste raamistike programmi (ISA2) (http://ec.europa.eu/isa/), mis hõlbustab tulemuslikku piiriülest ja valdkondadevahelist teabevahetust liikmesriikide haldusasutuste vahel. ISA programm toetab komisjoni e-valitsusega seotud tegevust, mille eesmärk on suurem tulemuslikkus tänu uutele, uuenduslikele ja tõhusamatele digitaalteenustele digitaalse ühtse turu raames.

Direktor juhatab ISA2 koordineerimisrühma ja suunab koostalitlusvõime poliitika väljatöötamist, edastamist ja rakendamist koostöös liikmesriikide ametiasutustega.

Üleeuroopaliste süsteemide üksus vastutab TESTA-ng (üleeuroopaline valitsusasutuste telemaatiliste teenuste võrk) võrguteenuse turvalisuse ja kättesaadavuse eest, mis on Euroopa tuumvõrk andmevahetuseks väga paljude haldusasutuste vahel.

Võrgu üldise kättesaadavuse tagamiseks kasutatakse internetiprotokolli (IP), kuid Euroopa Komisjon käitab seda internetist eraldi. Lisaks garanteeritud toimimise ja kõrge turvataseme pakkumisele on sellel ühendused kõigi ELi institutsioonide ja riiklike võrkudega. Võrgu kaudu vahetatakse nii salastamata kui ka salastatud teavet.

Direktor esindab peadirektorit direktoraadile olulistel asutusesisestel ja välistel üritustel.

Direktori töökoht, nagu ka enamik üksusi, asub Luxembourgis.

Sobiv kandidaat

Ametikoht eeldab järgmist:

| — | suutlikkus luua ja säilitada häid suhteid teiste komisjoni talituste, teiste institutsioonide, teiste Euroopa Liidu asutuste ja riiklike ametiasutustega; oskus sõnastada ning jälgida liikmesriikide ametiasutuste koostalitlusvõimealast strateegiat piiri- ja valdkondadeüleste digiteenuste puhul; |
| --- | --- |

—

suutlikkus luua ja säilitada häid suhteid teiste komisjoni talituste, teiste institutsioonide, teiste Euroopa Liidu asutuste ja riiklike ametiasutustega; oskus sõnastada ning jälgida liikmesriikide ametiasutuste koostalitlusvõimealast strateegiat piiri- ja valdkondadeüleste digiteenuste puhul;

| — | juhi- ja isikuomadused, mis võimaldavad juhtida ja motiveerida suurt pidevalt muutuvat meeskonda, mis koosneb väga pädevatest IT- ja haldustöötajatest; suurepärane juhtimisoskus ja võime juhtida teenusele orienteeritud organisatsiooni mitmekultuurilises keskkonnas. Tõendatud oskused ja kogemused, et mõista ärivajadustest lähtuvate kesksete infosüsteemide kavandamisel, väljatöötamisel ja arendamisel suures organisatsioonis ette tulevaid raskusi; |
| --- | --- |

—

juhi- ja isikuomadused, mis võimaldavad juhtida ja motiveerida suurt pidevalt muutuvat meeskonda, mis koosneb väga pädevatest IT- ja haldustöötajatest; suurepärane juhtimisoskus ja võime juhtida teenusele orienteeritud organisatsiooni mitmekultuurilises keskkonnas. Tõendatud oskused ja kogemused, et mõista ärivajadustest lähtuvate kesksete infosüsteemide kavandamisel, väljatöötamisel ja arendamisel suures organisatsioonis ette tulevaid raskusi;

| — | tõendatud kogemus personali (suured meeskonnad) ja eelarvete tõhusal planeerimisel ja haldamisel; |
| --- | --- |

—

tõendatud kogemus personali (suured meeskonnad) ja eelarvete tõhusal planeerimisel ja haldamisel;

| — | väga hea suhtlemis- ja inimestega töötamise oskus; |
| --- | --- |

—

väga hea suhtlemis- ja inimestega töötamise oskus;

| — | infotehnoloogia potentsiaali ärakasutamiseks institutsioonide ajakohastamise seisukohast on väga oluline võime luua ja hoida partnerlussuhteid komisjoni kõrgema juhtkonnaga; |
| --- | --- |

—

infotehnoloogia potentsiaali ärakasutamiseks institutsioonide ajakohastamise seisukohast on väga oluline võime luua ja hoida partnerlussuhteid komisjoni kõrgema juhtkonnaga;

| — | tõendatud taust ja suurte projektide haldamise praktilised kogemused, mis hõlmavad arhitektuuri, kavandamist, projektijuhtimist ja tulemuste kvaliteedikontrolli; |
| --- | --- |

—

tõendatud taust ja suurte projektide haldamise praktilised kogemused, mis hõlmavad arhitektuuri, kavandamist, projektijuhtimist ja tulemuste kvaliteedikontrolli;

| — | suurepärane analüüsivõime, suutlikkus teha kindlaks põhiprobleemid, välja arendada ja sõnastada strateegilised eesmärgid ning töötada nende põhjal välja ettepanekud konkreetsete meetmete võtmiseks; |
| --- | --- |

—

suurepärane analüüsivõime, suutlikkus teha kindlaks põhiprobleemid, välja arendada ja sõnastada strateegilised eesmärgid ning töötada nende põhjal välja ettepanekud konkreetsete meetmete võtmiseks;

| — | suutlikkus suhelda tõhusalt sisemiste ja väliste sidusrühmadega. |
| --- | --- |

—

suutlikkus suhelda tõhusalt sisemiste ja väliste sidusrühmadega.

Nõuded kandidaadile (osalemistingimused)

Kandidaadid, kes soovivad valikumenetluses osaleda, peavad avalduse esitamise tähtpäeval vastama järgmistele tingimustele:

Kodakondsus: kandidaat peab olema Euroopa Liidu liikmesriigi kodanik.

Akadeemiline kraad või diplom: kandidaadil peab olema:

| i) | lõpetatud ülikooliõppele vastav haridustase, mida tõendab diplom ja mille omandamiseks vajaliku õppeaja kestus on tavapäraselt vähemalt neli aastat, |
| --- | --- |

i)

lõpetatud ülikooliõppele vastav haridustase, mida tõendab diplom ja mille omandamiseks vajaliku õppeaja kestus on tavapäraselt vähemalt neli aastat,

| ii) | või lõpetatud ülikooliõppele vastav haridustase, mida tõendab diplom, ning vähemalt üheaastane erialane töökogemus asjaomases valdkonnas, juhul kui ülikooliõpingute kestus on tavapäraselt vähemalt kolm aastat (nimetatud üheaastast töökogemust ei arvestata allpool nõutud ülikoolijärgse erialase töökogemuse hulka). |
| --- | --- |

ii)

või lõpetatud ülikooliõppele vastav haridustase, mida tõendab diplom, ning vähemalt üheaastane erialane töökogemus asjaomases valdkonnas, juhul kui ülikooliõpingute kestus on tavapäraselt vähemalt kolm aastat (nimetatud üheaastast töökogemust ei arvestata allpool nõutud ülikoolijärgse erialase töökogemuse hulka).

Erialane töökogemus: kandidaadil peab olema vähemalt 15aastane ülikoolijärgne töökogemus erialal ja tasemel, mis vastab eespool osutatud kvalifikatsioonile.

Juhtimiskogemus: vähemalt viis aastat kõnealusest erialasest töökogemusest peab olema saadud kõrgemal juhtival ametikohal, (1) mis on otseselt seotud valdkonnaga, millega kandidaat tegeleks pakutaval ametikohal.

Keeleoskus: ühe Euroopa Liidu ametliku keele (2) väga hea oskus ja teise ametliku keele piisav oskus. Valikukomisjon kontrollib vestlus(t)e käigus, kas kandidaadid täidavad nõuet osata rahuldaval tasemel mõnda teist ELi ametlikku keelt. Selleks võib osa vestlusest toimuda kõnealuses teises keeles.

Vanusepiirang: kandidaadi vanus peab olema alla ametliku pensioniea, mis Euroopa Liidu ametnike puhul algab selle kuu lõpus, mille jooksul nad saavad 66aastaseks (vt personalieeskirjade artikli 52 punkit a) (3).

Sõltumatus ja huvide deklaratsioon

Enne ametiülesannete täitmise alustamist peab kandidaat esitama deklaratsiooni kohustuse kohta tegutseda sõltumatult avalikes huvides ja deklaratsiooni huvide kohta, mida võib lugeda tema sõltumatust ohustavaks.

Ametisse nimetamine ja teenistustingimused

Euroopa Komisjon valib direktori ja nimetab ta ametisse personalivaliku- ja värbamismenetluse kohaselt (vt ka ülevaatlik dokument, mis käsitleb kõrgema järgu ametnike suhtes kohaldatavaid tegevuspõhimõtteid) (4). Valikumenetluse käigus peavad kandidaadid, kes on kutsutud vestlusele ametisse nimetamise küsimustega tegelevasse komisjoni nõuandekomiteesse, enne vestlust osalema väliste värbamisnõustajate korraldataval hindamisel.

Korralduslikel kaalutlustel ja selleks, et valikumenetluse saaks nii kandidaatide kui ka institutsiooni huvides võimalikult kiiresti lõpule viia, toimub valikumenetlus ainult inglise ja/või prantsuse keeles (5).

Palga- ja teenistustingimused on sätestatud Euroopa Liidu personalieeskirjade palgaastme AD 14 ametnikke käsitlevas osas. Juhime kandidaatide tähelepanu sellele, et personalieeskirjade kohaselt peavad kõik uued töötajad läbima üheksakuulise katseaja.

Direktori töökoht asub Luxembourgis.

Võrdsed võimalused

Euroopa Komisjon järgib aktiivselt võrdsete võimaluste poliitikat eesmärgiga suurendada naiste esindatust kõrgema juhtkonna tasemel. Seetõttu ootab komisjon eriti naiskandidaatide avaldusi.

Kandideerimisavalduste esitamise kord

Kontrollige enne avalduse esitamist hoolikalt, kas te täidate kõik sobivuskriteeriumid („Nõuded kandidaadile“), eriti diplomi ja erialase töökogemuse ning keeleoskuse kohta kehtestatud nõuded. Kandidaadid, kes ei vasta osalemistingimustele, arvatakse valikumenetlusest automaatselt välja.

Kui te soovite kandideerida, siis peate end registreerima internetis veebilehel

https://ec.europa.eu/dgs/human-resources/seniormanagementvacancies/

ning järgima kandideerimise eri etappe käsitlevaid juhiseid.

Teil peab olema toimiv e-posti aadress. Seda kasutatakse teie registreerimiseks ning teiega ühenduse pidamiseks kogu valikumenetluse käigus. Seepärast palume komisjonile teatada, kui e-posti aadress muutub.

Avaldusele tuleb lisada PDF-vormingus elulookirjeldus ja täita veebipõhine motivatsioonikiri (kuni 8 000 tähemärki). Korralduslikel kaalutlustel ja selleks, et valikumenetluse saaks nii kandidaatide kui ka institutsioonide huvides võimalikult kiiresti lõpule viia, peab nii elulookirjeldus kui ka motivatsioonikiri olema inglise, prantsuse või saksa keeles.

Veebipõhise registreerumise lõpetamisel saate e-kirja, milles kinnitatakse, et kandideerimisavaldus on registreeritud. Kiri sisaldab ka registreerimisnumbrit, mis on teie viitenumbriks kõigis kandideerimisega seotud küsimustes. Kui te registreerimisnumbriga e-kirja ei saanud, siis avalduse esitamine ebaõnnestus!

Juhime tähelepanu sellele, et avalduse läbivaatamise käiku ei saa veebis jälgida. Euroopa Komisjon võtab teiega avalduse asjus ise ühendust.

Kui teil on puue, mis ei võimalda elektroonilist registreerimisvormi täita, võite esitada avalduse (elulookirjelduse ja motivatsioonikirja) paberil ja saata selle tähitud kirjaga, mis kannab hiljemalt registreerimise tähtpäeva postitemplit, järgmisel aadressil: European Commission, Directorate-General for Human Resources and Security, Unit for Senior Management and CCA, SC11 8/59, 1049 Bruxelles/Brussels, BELGIQUE/BELGIË, märkides selgelt viiteks: Vacancy for a Director in DG DIGIT (COM/2017/10372). Edasine suhtlemine komisjoniga toimub posti teel. Avaldusele tuleb lisada puude olemasolu kinnitav tõend, mille on välja andnud tunnustatud asutus. Ühtlasi peaksite eraldi lehel kirjeldama konkreetseid abinõusid, mis muudaksid valikumenetluses osalemise teile lihtsamaks.

Kui teil on vaja lisateavet ja/või kui peaks tekkima tehnilisi probleeme, saatke meile e-kiri aadressil HR-SM-Vacancies@ec.europa.eu

Tähtpäev

Registreerumise tähtpäev on 12. mai 2017 kell 12:00 päeval Brüsseli aja järgi. Pärast seda ei ole kandideerimisavaldust enam võimalik esitada.

Õigeaegse registreerumise eest vastutab kandidaat ise. Soovitame tungivalt mitte oodata registreerumisega viimaste päevadeni, sest avalduse täitmine veebilehel võib interneti koormatuse või internetiühenduse häire tõttu enne täitmise lõpetamist katkeda ja sel juhul tuleb kogu protsessi korrata. Pärast registreerumistähtaja möödumist andmeid enam lisada ei saa. Hilinenud kandideerimisavaldusi vastu ei võeta.

Oluline teave kandidaatidele

Tuletame kandidaatidele meelde, et valikukomisjonide töö on konfidentsiaalne. Kandidaadil on keelatud võtta otse või kaudselt, isiklikult või kellegi kaasabil ühendust komisjonide liikmetega.

Isikuandmete kaitse

Euroopa Komisjon tagab, et kandidaatide isikuandmete töötlemisel peetakse kinni Euroopa Parlamendi ja nõukogu 18. detsembri 2000. aasta määrusest (EÜ) nr 45/2001 üksikisikute kaitse kohta isikuandmete töötlemisel ELi institutsioonides ja asutustes ning selliste andmete vaba liikumise kohta (6).

---

(1)  Elulookirjelduses peaks kandidaat vähemalt nende viie aasta kohta, mille jooksul ta töötas kõrgel juhtival ametikohal, esitama järgmised andmed: 1) ametinimetus ja -ülesanded, 2) alluvate arv ametikohal, 3) hallatud eelarve suurus, ning 4) kõrgemate ja madalamate hierarhiliste tasemete arv ning sama tasandi kolleegide arv.

(2)  http://ec.europa.eu/education/official-languages-eu-0_et

(3)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:ET:PDF

(4)  http://ec.europa.eu/civil_service/docs/official_policy_en.pdf

(5)  Valikukomisjon tagab, et ei eelistata kõnealuseid keeli emakeelena rääkivaid kandidaate.

(6)  EÜT L 8, 12.1.2001, lk 1.

---